ขอสอบถามคะ เนื่องจากกิน fiber ตอน 16:00-17:00 แล้วทานยาคุมตอน 23:28 แล้วไปเข้าห้องน้ำ เนื่องจากปวดท้องไม่ไหวตอน 00:48 ตอนนี้ทานยาคุมถึงเม็ดเเรกของแถวที่ 3 อยากถามว่าต้องทานอีกเม็ดไหมค่ะ
สวัสดีค่ะ Bubii,การทานไฟเบอร์ อาจมีผลไปขัดขวางต่อการดูดซึมของอาหารและยาต่างๆ ดังนั้น ไม่ควรทานยาพร้อมกับไฟเบอร์ โดยควรทานให้ห่างกันอย่างน้อย 2 ชั่วโมงค่ะ ซึ่งหากทานไฟเบอร์เวลา 17.00 น. และทานยาคุมเวลา 23.28 น. ก็ถือว่าไฟเบอร์ไม่น่ามีผลต่อการดูดซึมของยาคุมค่ะส่วนการถ่ายอุจจาระเวลา 00.48 น. หรือไม่ว่าจะเป็นในเวลาใด และจะทานยาคุมกำเนิดในเวลาใดก็ตาม หากเป็นการถ่ายที่ปกติ คือถ่ายเป็นก้อน ไม่ได้ถ่ายเหลวเป็นน้ำ ก็จะไม่ได้มีผลตอการดูดซึมของยาคุมกำเนิดค่ะ ดังนั้น ก็ไม่จำเป็นต้องทานยาคุมซ้ำไปอีก แต่หากมีการถ่ายเหลวเป็นน้ำ หรือทำให้ถ่ายบ่อยเกิน 3 ครั้งต่อวัน ก็จะมีผลต่อการดูดซึมของยาคุมได้ ในกรณีนี้ ไม่ต้องทานยาคุมซ้ำ เพราะไม่ได้ช่วยเพิ่มประสิทธิภาพ แต่ให้ใช้ถุงยางอนามัยแทนเมื่อจะมีเพศสัมพันธ์ และใช้ไปจนกว่าจะหายจากอาการถ่ายเหลวไปแล้วอย่างน้อย 7 วันค่ะ